Col termane posada se ghe intende dire a on ordegno che el serve par magnare o cuxinare, scansando el contato intrà łe man e el magnare. Le posade xeneralmente e prinçipalmente łe xe fate in metało, on tenpo i jera in fero o arxento, uncò inveçe costruii in açaio inosidabiłe, ma i ghe xe anca in legno, corno o porsełana. Par ła rapida ristorasion o par ocaxion andove no ghe xe posibiłità de lavar łe posade cofà in on picnic o feste, ghe xe posade fate in plastega monodoparasion, xeneralmente insachetae par motivason de ixene. Le posade łe se difarensia intrà łe posade da toła, varia a dire chełe doparae par magnare, e łe posade de servisio, łe sipia chełe doparae par servire in toła o chełe doparae in cuxina par ła preparasion del magnare. Co i piati e i goti łe fa parte del servisio da toła El cuerto el ciapa on difarente numaro de posade, da tre a molte de pì in tel caxo de pareciadure formałi, co tante portade. corteło da toła corteło da pese sculiero da dolçe sculiero da jełato sculierin picenin, no'l se cata in toła, ma el njien portà co ła çicara da cafè. minestrin da salsa posade da sałata pirona da rosto, corteo da rosto, sculiero de servisio sculiero da sucaro corteło da butiro pironeto da sotoaxeo pałeta da dolçe sculiero graduà cortełi da cuxina In tei paexi orientałi al posto de łe posade che ni'altri doparemo, se costuma doparare i bachetei del magnare. Tutavia sta tradision ła xe sta inportà in oçidente in alguni tipeghi locałi a tema orientałe, cofà intrà i tanti, i ristoranti cinexi.